Úradný vestník L 028 , 04/02/2003 S. 0041 - 0042



Nariadenie Komisie (ES) č. 215/2003 z 3. februára 2003, ktorým sa desiatykrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Qaida a Talibanom a zrušuje nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane, [1] naposledy zmenené a doplnené nariadením Komisie (ES) č. 145/2003 [2], a najmä na jeho článok 7 ods. 1 prvá zarážka, keďže: (1) Príloha I k nariadeniu (ES) č. 881/2002 uvádza zoznam osôb, skupín a subjektov, na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia. (2) Sankčný výbor rozhodol 23., 24. a 28. januára 2003 o zmene a doplnení zoznamu osôb, skupín a subjektov, ktorých finančné prostriedky a hospodárske zdroje by sa mali zmraziť; preto by sa mala príloha I s ohľadom na uvedené zmeniť a doplniť. (3) S cieľom zabezpečiť, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha I k nariadeniu (ES) č. 881/2002 sa týmto mení a dopĺňa v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 3. februára 2003 Za Komisiu Christopher Patten člen Komisie [1] Ú. v. ES L 139, 29.5.2002, s. 9. [2] Ú. v. ES L 23, 28.1.2003, s. 22. -------------------------------------------------- PRÍLOHA Príloha I k nariadeniu (ES) č. 881/2002 sa mení a dopĺňa takto: 1. Do záhlavia "Právnické osoby, skupiny a subjekty" sa dopĺňa tento údaj: "Stichting Benevolence International Nederland (alias Benevolence International Nederland, alias BIN) Radeborg 14B, 6228 CV Maastricht, Netherlands,.Chamber of Commerce Registration: 14063277." 2. Do záhlavia "Fyzické osoby" sa dopĺňajú tieto údaje: "a) Isamuddin, Nurjaman Riduan (alias "Hambali"; Nurjaman; Isomuddin, Nurjaman Riduan); rodená Encep Nurjaman; národnosť: indonézska; dátum narodenia: 4. apríla 1964; miesto narodenia: Cianjur, Západná Jáva, Indonézia; b) Abdurrahman, Mohamad Iqbal (alias "Abu Jibril"; Rahman, Mohamad Iqbal; A Rahman, Mohamad Iqbal; Abu Jibril Abdurrahman; Fikiruddin Muqti) národnosť: indonézska; miesto narodenia: Tirpas-Selong Village, East Lombok, Indonézia." 3. Údaje "Mr Nabil Abdul Sayadi (aka Abu Zeiab)" v záhlaví "Fyzické osoby" sa nahrádzajú týmito údajmi: "Sayadi, Nabil Abdul Salam (alias Abu Zeinab); dátum narodenia: 1. 1. 1966, El Hadid, Tripolis, Libanon; národnosť: belgická od 18. 9. 2001; manželka Patricia Vinck; dátum sobáša: 29.5.1992 v Pešavare, Pakistan." 4. Údaje "Mrs Patricia Vinck (aka Souraya P. Vinck)" v záhlaví "Fyzické osoby" sa nahrádzajú týmito údajmi: "Vinck, Patricia Rosa (alias Souraya P. Vinck); dátum narodenia: 4. 1. 1965, Berchem, Antverpy; národnosť: belgická; manželka Nabila Sayadiho." --------------------------------------------------